מעורבות החות'ים במלחמת חרבות ברזל

מעורבות החות'ים במלחמת חרבות ברזל היא החזית בין ישראל לחות'ים במסגרת מלחמת חרבות ברזל שהחלה ב-7 באוקטובר 2023. ערכים מורחבים – חות'ים (ארגון טרור), חות'ים (שבט) החות'ים הם ארגון אסלאמי פוליטי צבאי בתימן. במלחמת האזרחים שהחלה ב-2015 השתלטו החות'ים על אזורים בצפון-מערב תימן, ובהם חלק גדול מקו החוף של ים סוף ובו הנמלים החשובים. הארגון ממומן ומחומש על ידי איראן, ומשמש לה פרוקסי במלחמותיה באזור. מספר הלוחמים החות'ים מוערך בין 20,000 ל-50,000. נגדם ניצבת ממשלת תימן הרשמית, הנתמכת על ידי קואליציה בהנהגת ערב הסעודית, וחברות בה קטר, איחוד האמירויות הערביות, ומדינות נוספות. בעת מלחמת חרבות ברזל, הכריזו החות'ים מלחמה על ישראל והחלו לשגר טילים לעבר מטרות בישראל כפעולת תמיכה בארגוני הטרור ברצועת עזה ובחזבאללה, ותקפו וחטפו אוניות בים סוף שיש להן קשר לישראל. לפי דובר צה"ל, מנסים החות'ים, בשליחות איראן, להסיט את ישראל מהלחימה ברצועת עזה, החזית המרכזית במלחמה. ארצות הברית ביקשה מישראל לא לתקוף את החות'ים כדי למנוע את התרחבות העימות לאזורים נוספים, והחזירה את החות'ים לרשימת ארגוני הטרור. ב-22 בפברואר הודיע עבד אל-מלכ אל-חות'י, מנהיג החות'ים, כי מאז מתקפת חמאס ב-7 באוקטובר 2023 שיגרו הכוחות החות'יים 183 טילים וכלי טיס בלתי מאוישים לעבר יעדים ישראליים ב"פלסטין הכבושה". ערך מורחב – הכוח הצבאי של החות'ים עיקר הנשק של החות'ים הוא טילי קרקע-קרקע, טילי שיוט, רקטות ארטילריות וכלי טיס בלתי מאוישים שמקורם בעיקר מאיראן. היכולת שלהם לאיים על ישראל מוגבלת עקב המרחק הגדול בין ישראל לתימן (כ-1,600 ק"מ), אך בידם אמצעים המסוגלים להגיע לטווח זה. בנוסף החות'ים משתמשים בטקטיקת תקיפה והשתלטות על ספינות שעוברות במצרי באב אל-מנדב, המפרידים בין אסיה לאפריקה במטרה לשבש את הנתיב הימי לישראל. בתחילה תקפו החות'ים, ובמקרה אחד שבו, ספינות בבעלות ישראלית, ולאחר מכן החלו לתקוף אוניות של מדינות זרות שלפי רישומי חברת הספנות היו מתוכננות להגיע בתאריך כלשהו אל נמל בישראל. לפי דיווח של הוול סטריט ג'ורנל, אוניית ביון איראנית שפועלת בים האדום מאתרת ספינות עבור החות'ים ומספקת שירותי מכ"ם כדי להכווין טילים וכטב"מים עליהן. ארצות הברית ביקשה מישראל שלא לתקוף אותה בעצמה כדי למנוע מלחמה אזורית כוללת. ב-19 באוקטובר 2023, ספינת מלחמה אמריקאית USS Carney ששטה בים סוף יירטה 4 טילי שיוט ו-15 מל"טים שככל הנראה שוגרו על ידי החות'ים מתימן לכיוון ישראל. טיל נוסף יורט על ידי ערב הסעודית, לטענתה מתוך רצונה "להגן על שטחה האווירי". ב-27 באוקטובר 2023 לפנות בוקר יירטו מטוסי קרב של צה"ל מספר מטרות עוינות באזור מפרץ אילת. עם זאת, שני כטב"מים פגעו בנואיבה ובטאבה, סיני, מרחק קצר מהגבול הישראלי ומהעיר אילת. הפגיעה בטאבה הביאה לשישה פצועים מצרים. ב-31 באוקטובר 2023 יורט על ידי צה"ל כלי טיס עוין שהגיע מכיוון הים האדום. בנוסף, מערכת "חץ" יירטה טיל בליסטי, לראשונה מאז שהפכה למבצעית. הטיל ששוגר היה כנראה "חאדר", שיפור של שיהאב-3, לטווח של כ־1,600 ק"מ. השיגור היה השיגור לטווח הארוך ביותר של החות'ים וכנראה השיגור המבצעי הארוך ביותר שנעשה ממשגרים קרקעיים באמצעות טילים בליסטיים אי פעם. כמו כן מדובר במקרה הראשון של לוחמת חלל. חיל האוויר גם יירט מספר טילי שיוט ששוגרו לעבר אילת. בהמשך היום לקחו החות'ים אחריות על השיגורים והצהירו כי ימשיכו לתקוף את ישראל כל עוד תימשך הלחימה. ב-1 בנובמבר בשעה 0:45 צה"ל יירט איום אווירי שהגיע מתימן וזוהה דרומית לאילת. באותו יום ספינות טילים של חיל הים הגיעו לזירת ים סוף. ב-9 בנובמבר 2023 בסביבות 19:30 בערב יורט טיל בליסטי ששוגר לשטח מדינת ישראל במרחב ים סוף, רחוק מאילת, על-ידי לוחמי ההגנה האווירית באמצעות מערכת ההגנה לטווח רחוק "חץ 3". היירוט נעשה בגובה רב מחוץ לאטמוספירה והיה היירוט המבצעי הראשון של חץ 3. כעבור זמן קצר, לוחמי ההגנה האווירית יירטו מטרה חשודה נוספת במרחב הערבה בדרום הארץ באמצעות מערכת "יהלום" (פטריוט). המטרה לא חצתה לשטח ישראל. החות'ים בתימן קיבלו אחריות לשיגור טילים בליסטיים לעבר אילת. בעקבות זאת, ראש עיריית אילת אלי לנקרי הורה לבטל למחרת את הלימודים בעיר (בעקבות פיגוע אשר התרחש באמצעות כטב"ם שהגיע מסוריה שחדר לירדן והגיע לאילת וביצע התרסקות התאבדותית בתוך שטח בית ספר). ב-14 בנובמבר 2023, בסביבות השעה 19:51, יורט טיל בליסטי ששוגר לשטח מדינת ישראל במרחב ים סוף הרחק מאילת, על-ידי לוחמי ההגנה האווירית באמצעות מערכת ההגנה האווירית "חץ". ב-15 בנובמבר 2023, ספינת מלחמה אמריקאית יירטה בים סוף מל"ט של החות'ים אשר כוון לשטח ישראל. ב-22 בנובמבר דיווח האתר "אינטליג'נס אונליין" (צר') כי בעקבות תקיפות החות'ים, פרסה ארצות הברית מערכת טילי THAAD בבסיס הר קרן שבנגב. מטוס קרב של חיל האוויר הישראלי יירט טיל שיוט ששיגרו החות'ים לעבר אילת. ב-25 בנובמבר בערב שוגרו 2 מיירטים לעבר מטרות חשודות דרומית לאילת. באותו היום מטוס קרב של צה"ל יירט כלי טיס בלתי מאויש שהיה בדרכו לשטח ישראל במרחב ים סוף. ב-30 בנובמבר דווח בפי דיווחים זרים בערב הסעודית על תקיפה ישראלית של מחסני נשק של החות'ים בצנעא, בירת תימן, שבו אוחסנו רקטות ארטילריות, טילים מדויקים ומל"טים. בדיווחים אחרים נטען כי היה מדובר בתקיפה אווירית של ישראל או ארצות הברית, או משותפת לשתיהן. דובר פיקוד המרכז האמריקני הכחיש מאז בתוקף מעורבות של ארצות הברית בתקיפה. לפי רון בן ישי, היה מדובר במתנגדי החות'ים בתימן. ב-6 בדצמבר זוהה טיל קרקע-קרקע ששוגר לעבר שטח מדינת ישראל ויורט בהצלחה במרחב ים סוף על ידי לוחמי מערך ההגנה האווירית באמצעות מערכת "חץ". המטרה לא חצתה לשטח ישראל. ב-16 בדצמבר הודיעו ארצות הברית, בריטניה ומצרים כי יירטו עשרות כטב"מים שכוונו לעבר מדינת ישראל ולאילת בפרט, מדובר במתקפה הנרחבת ביותר של החות'ים עד כה כנגד ישראל. ב-22 בדצמבר 2023 חטפו החות'ים ספינה בבעלות בולגרית והובילו אותה לנמל בשליטתם. ב-23 בדצמבר 2023 בוצעה מתקפת מל"ט נפץ ששוגר על ידי החות'ים לעבר ספינת משא כ-350 ק"מ מחופי הודו. ב-26 בדצמבר יירט מטוס קרב של חיל האוויר הישראלי כלי טיס בלתי מאויש ששיגרו החות'ים לעבר אילת. הכטב"ם הופל מעל הים האדום. ב-2 בפברואר יירט מערך ההגנה האווירית של צה"ל מעל הים האדום טיל קרקע-קרקע חות'י באמצעות מיירט חץ 2. ב-22 בפברואר הופעלו שתי אזעקות באילת והסביבה אחרי שמערכת החץ יירטה טיל בליסטי ששיגרו החות'ים מעל הים האדום. ב-17 במרץ שיגרו החות'ים טיל שיוט לעבר ישראל, הטיל נפל סמוך לאילת (ולא יורט) ולא גרם לנפגעים ונזק. ב-21 במרץ לוחמי ההגנה האווירית יירטו בהצלחה מטרה אווירית חשודה שעל פי החשד עשתה את דרכה לשטח ישראל ממרחב ים סוף. ב-8 באפריל לקראת חצות יירטה כיפת ברזל מאוניית סער 6 של חיל הים כטב"ם ששוגר לאילת. זהו האירוע הראשון של שימוש בכיפת ברזל המותקנת על אוניה, המכונה כיפת מגן. ב-5 במאי במהלך הפגנה לתמיכה ברצועת עזה שהייתה בכיכר א-סבעין בצנעא, דובר הצבא הח'ותי, יחיא סריע הכריז על תחילתו של "השלב הרביעי בהסלמה נגד ישראל", בשלב זה לפי יחיא החות'ים יתחילו לתקוף ספינות שמפרות את "איסור השיט הישראלי" גם בים התיכון. יוני 2024 ב-3 ביוני בסביבות השעה 8:56 הופעלה אזעקה במרחב העיר אילת על טיל קרקע-קרקע ויורט בהצלחה ע״י מערכת חץ ב-19 ביולי בשעה 3:12 לפנות בוקר, התפוצץ כטב"ם על אכסניה בתל אביב. כתוצאה מהפיצוץ נהרג אדם אחד ועשרה נפצעו. הכטב"ם היה כלי טיס איראני משודרג מסוג סמאד-3, הוא חדר מכיוון הים, ולהערכת צה"ל שוגר מתימן. הכטב"מ זוהה חלקית אך בגלל טעות אנוש לא יורט. החות'ים הודיעו שהם שיגרו את הכטב"ם וכי הוא מדגם "יפו". לפי רשת אל-ערביה הסעודית, לפני כן באותו בוקר יירטה ארצות הברית טיל בליסטי ושלושה כטב"מים שהיו בדרך לתל אביב, הכטב"ם הרביעי פגע בעיר. ערך מורחב – מבצע יד ארוכה ב-20 ביולי לקראת הערב ערך צה"ל את מבצע יד ארוכה, שבו הותקף הנמל שנמצא בעיר אל-חודיידה שבתימן. במבצע תקפו מטוסי קרב מתקני זיקוק, תחנת כוח לייצור חשמל ויעדים צבאיים, בהם מחסני כטב"מים וטילים ומאגרי דלק. נכון לספטמבר 2024, נמל אל-חודיידה, שנפגע קשה בתקיפה, עדיין מושבת ברובו. ב-15 בספטמבר, בשעה 6:30 בבוקר, שיגרו החות'ים טיל קרקע-קרקע לכיוון ישראל. השיגור הפעיל התראות בשורה של ערים בישראל ובהן לוד, רמת גן, ראשון לציון, חולון, מודיעין-מכבים-רעות, רחובות, קריית אונו, רמלה, אלעד, גני תקווה ויהוד-מונסון וכן בנמל התעופה בן-גוריון. הטיל יורט באמצעות מערכת החץ אך שברי הטיל והמיירטים נפלו בסביבות כפר דניאל ותחנת הרכבת פאתי מודיעין. בנוסף החות'ים שלחו קבוצה של 100 חיילים המתמחים ברקטות לסוריה על מנת לעזור לחזבאללה ליצור לחץ על ישראל. ב-27 בספטמבר, בשעה 00:40, הופעלו אזעקות צבע אדום בגוש דן, תל אביב, השפלה ומודיעין וכן גם בנתב"ג עקב טיל בליסטי ששוגר מתימן לעבר ישראל. הטיל יורט בגובה רב מחוץ לאטמוספירה על ידי חץ 3 ורסיסים ממנו נפלו ברחבי המרכז. ילדה בת 17 נפצעה בינוני מתאונה כתוצאה מבהלה בזמן האזעקה. קודם לכן, ישראל חיסלה בדאחייה בביירות את מפקד מערך הכטבמ"ים של חזבאללה מוחמד סרור במסגרת מבצע חיצי הצפון. לפי הדיווח, מספר ימים לפניי החיסול סרור חזר ללבנון מתימן והיה שליח חזבאללה לתימן בנושא המערך האווירי של החות'ים. למחרת, נורתה רקטה נוספת למרכז ישראל. ערך מורחב – התקיפה הישראלית בתימן (ספטמבר 2024) ב-29 בספטמבר תקף חיל האוויר הישראלי את נמלי אל-חודיידה וראס עיסא, וכן מתקני נפט ותחנות כוח, בתגובה לשיגור הטילים של החות'ים לעבר מרכז הארץ. ערך מורחב – המשבר בים סוף במקביל לתקיפות ישראל בטילים וכטב"מים, הכריזו החות'ים על הטלת "מצור ימי" על ישראל ושיתקפו ספינות הקשורות לישראל או שמיועדות לעגון בישראל. תקיפות אלו – גם על ספינות שאינן קשורות לישראל – פגעו בתנועת אוניית המסחר בים סוף. המצב התפתח למשבר בין-לאומי שגרר הקמת קואליציה בין-לאומית להבטחת חופש השיט ולהכרזת ארצות הברית ובנות בריתה על פתיחה במבצע שומר השגשוג נגד החות'ים במטרה להפסיק את התקיפות נגד כלי שיט. בתקיפות החותים נהרגו 3 מלחים, 25 אזרחים נלקחו בשבי ו-2 ספינות טובעו. יחיא סריע חות'ים (שבט) שוד ימי לחופי סומליה מדיה וקבצים בנושא מעורבות החות'ים במלחמת חרבות ברזל בוויקישיתוף אנה ברסקי, ‏תסיר את האיום? זאת התוכנית שמגבשת ארה"ב נגד החות'ים, באתר מעריב אונליין, 10 בדצמבר 2023 מהדרום (הרחוק) תיפתח הרעה? על החזית התימנית, באתר המכון למחקרי ביטחון לאומי איתמר אייכנר, המענה לחות'ים: "ארה"ב מגבשת כוח רב-לאומי לחיזוק חופש השיט בים האדום", באתר ynet, 10 בדצמבר 2023 האיום החות'י | סיקור מיוחד, באתר גלובס נכון ליוני 2024 היו 32 הרוגים חות'ים[דרוש מקור]. במבצע יד ארוכה ב-20 ביולי 2024 נהרגו לפחות עוד 14 חות'ים. Who are the Houthis and how did the US and UK strikes on Yemen come about? Who are the Houthis? A simple guide to the Yemeni group Hana Levi Julian, Yemen, an Iranian Vassal State, Declares War on Israel, ‏31 באוקטובר 2023 (באנגלית) Dahan, Maha El; Dahan, Maha El (2023-10-31). "Yemen's Houthis enter Mideast fray, hardening spillover fears". Reuters (באנגלית). נבדק ב-2023-10-31. דובר צה"ל: החות'ים מנסים להסיט אותנו מהמלחמה בעזה, באתר "סרוגים", 31 באוקטובר 2023 ציקי ברנדוין, דיווח: ארה"ב ביקשה מישראל לא לתקוף את החות'ים בתימן, באתר ערוץ 7, 7 בדצמבר 2023 התעצמות החות'ים, באתר ערוץ 7 החות’ים מכריזים על הסלמה במלחמה נגד ישראל, באתר ערוץ 7 ארי הייסטין ואלישע סטואין, "קרוב רחוק" - האיום החות'י על ישראל, פרסום מיוחד, 5 במאי 2021, באתר המכון למחקרי ביטחון לאומי דור מלול, ארה"ב, דיוווח: ספינת ריגול איראנית מכווינה את התקפות החות'ים, באתר ישראל היום, 22 בדצמבר 2023, דיווח: ספינה איראנית בים סוף מספקת מודיעין לחות'ים כדי לתקוף כלי שיט, באתר ‏מאקו‏, 22 בדצמבר 2023 הספינה האמריקנית יירטה טילים וכטב"מים מתימן במשך 9 שעות | פרטים חדשים, באתר ynet, 20 באוקטובר 2023 טיל אחד יורט ע"י סעודיה, החות'ים שיגרו 30 כטב"מים | פרטים חדשים על הירי מתימן, באתר ynet, 24 באוקטובר 2023 אסף רוזנצוייג, ‏סדרת תקריות חריגות במצרים: כטב"ם נפל בטאבה, עצם זר נפל בנואבה, באתר ‏מאקו‏, 27 באוקטובר 2023 25 יום למלחמה, בוקר, באתר ynet, 30 באוקטובר 2023 אנשיל פפר, הטיל מתימן לישראל: שיגור תקדימי, יירוט תקדימי, באתר הארץ, 2 בנובמבר 2023 Harriet Barber‏, ‏How Israel shot down a ballistic missile in space for the first time‏, The Telegraph, 5 בנובמבר 2023 יירוט ראשון מסוגו במלחמה: כך נבלמה המתקפה של החות'ים מדרום, באתר ‏מאקו‏, 31 באוקטובר 2023 אלון חכמון, סתיו נמר, טל לב רם, אנה ברסקי, ארנולד נטייב, שקד שדה, ‏צה"ל יירט איום אווירי שזוהה דרומית לאילת, לא זוהתה חדירה לשטח ישראל, באתר מעריב אונליין, 31 באוקטובר 2023 שי לוי, ‏אחרי היירוטים: ספינות טילים של חיל הים נשלחו למרחב אילת, באתר ‏מאקו‏, 1 בנובמבר 2023 אזעקות הופעלו באילת, מערכת "חץ" יירטה טיל קרקע-קרקע מחוץ לשטח מדינתנו | צפו ביירוט, באתר חדשות 0404‏, 9 בנובמבר 2023, יואב זיתון, תיעוד: מערכת "חץ" יירטה טיל ששוגר לאילת, באתר ynet, 9 בנובמבר 2023 היירוט המבצעי הראשון של חץ 3, הרחק מחוץ לאטמוסיפרה היום ה-34 למלחמה בעזה, באתר ‏מאקו‏, 9 בנובמבר 2023 מאיר אוחיון, צה"ל: מערכת "חץ" יירטה טיל ששוגר לכיוון אילת - ולא חצה לישראל, באתר ynet, 14 בנובמבר 2023, אמיר בוחבוט‏, צה"ל: הטיל שנורה לאילת יורט באמצעות מערכת "חץ", באתר וואלה, 14 בנובמבר 2023 רויטרס, יירוט בים האדום: ספינה אמריקנית הפילה כטב"ם ששוגר מתימן, באתר ynet, 15 בנובמבר 2023 Site 512, a US military bubble in Israel's Negev desert, אינטליג'נס אונליין (נדרש רישום חינם לאתר), 22 בנובמבר 2023 מערכת וואלה! חדשות‏, מטוס קרב יירט טיל שיוט ששוגר לעבר שטח ישראל, באתר וואלה, 22 בנובמבר 2023 ארנולד נטייב, ‏בזירה הדרומית אין הפסקת אש: שתי מטרות יורטו בשמי אילת, באתר מעריב אונליין, 25 בנובמבר 2023 דיווח: מחסן נשק של החות'ים הותקף בבירת תימן, באתר "סרוגים", 30 בנובמבר 2023 אורי שאבי, דיווח סעודי: ישראל תקפה מחסני טילים וכטב"מים בתימן, באתר חדשות 13, 1 בדצמבר 2023 רון בן ישי, החשודים המיידיים בפיצוץ בתימן: יריבי החות'ים במדינה, בהנחיית גורם ביון זר, באתר ynet, 2 בדצמבר 2023 אזעקות באילת; מערכת החץ יירטה טיל בליסטי מתימן, באתר "סרוגים", 6 בדצמבר 2023 ארה"ב יירטה 14 כטב"מים של החות'ים בים האדום, באתר ynet, 16 בדצמבר 2023 רוטרנט, ראשוני: חטיפת ספינה באיזור סומליה, לא רחוק מתימן, באתר רוטרנט רוטרנט, דיווח בריטי על חשד למתקפת מלט נפץ ששוגר ע'י החות'ים לעבר ספינת משא כ-350 קמ מחופי הודו., באתר רוטרנט מטוס קרב יירט מטרה אווירית עויינת במרחב הים האדום | את"צ, סרטון בערוץ "עדכוני צה"ל", באתר יוטיוב (אורך: 00:16), 26 בדצמבר 2023 אחרי שהחות'ים אישרו ששיגרו כטב"ם לאילת, צה"ל הודיע: יירטנו אותו בים האדום, באתר ynet, 26 בדצמבר 2023 מערכת "חץ" יירטה טיל קרקע-קרקע ששיגרו החות'ים לעבר אילת, באתר ynet, 2 בפברואר 2024. אמיר בוחבוט‏, טיל שנורה לעבר ישראל מדרום יורט על ידי מערכת החץ, באתר וואלה, 22 בפברואר 2024, בפעם השביעית מתחילת המלחמה: מערכת חץ יירטה מטרה בליסטית ששוגרה לעבר ישראל, באתר ערוץ 7, 22 בפברואר 2024, האזעקה הבוקר באילת: טיל בליסטי ארוך-טווח יורט על ידי מערכת "חץ", באתר ynet, 22 בפברואר 2024. דלית הלוי, החות’ים: שיגרנו טילי שיוט לעבר אילת, באתר ערוץ 7, 19 במרץ 2024 מעל ים סוף: מטרה אווירית יורטה בדרך לאילת, באתר "סרוגים", 21 במרץ 2024. יואב זיתון, לראשונה: "כיפה ימית" יירטה כטב"ם שחדר לאילת, באתר ynet, 8 באפריל 2024 היירוט על ידי "כיפה ימית" שצולם על ידי נופשים על חוף אילת, ‏8 באפריל 2024 יואב זיתון, רועי רובינשטיין, חגי לפ, ליאור בן ארי, הכטב"ם "יפו" התרסק על דירה בת"א, אדם נהרג. צה"ל: "אירוע רע, היה צריך להפילו", באתר ynet, 19 ביולי 2024 גל גנות, יעל צ'כנובר, רועי רובינשטיין, מנוע של כטב"ם, בדירה בת"א: "כלי טיס ששודרג באיראן ושוגר מתימן", באתר ynet, 19 ביולי 2024 Report: Houthis shot ballistic missile, 4 drones at Tel Aviv, most shot down by US יואב זיתון, איתמר אייכנר, ליאור בן ארי, הרוגים ופצועים בתקיפה ישראלית בתימן, פיצוצים אדירים בנמל חודיידה, באתר ynet, 20 ביולי 2024. ספיר ליפקין, ‏אחרי פגיעת הכטב"ם בתל אביב: מטוסי קרב של חיל האוויר תקפו בתימן, באתר ‏מאקו‏, 20 ביולי 2024. אזעקות חריגות במרכז הארץ: טיל קרקע-קרקע נורה מתימן, באתר ישראל היום, 15 בספטמבר 2024, ניר דבורי, ‏השיגור מתימן – והיירוט הכפול: כך מתמודדים עם האיום החות'י, באתר ‏מאקו‏, 15 בספטמבר 2024. יואב זיתון, המעקב מרגע השיגור מתימן, ההשמדה החלקית - והקביעה בצה"ל: "לאויבינו אין טיל היפר-סוני", באתר ynet, 15 בספטמבר 2024. יאיר אמר, ‏דיווחים בתימן: המורדים החות'ים הגיעו לסוריה, באתר "סרוגים", 15 בספטמבר 2024 יירטה את הטיל מתימן לגוש דן: זוהי מערכת חץ 3, באתר ישראל היום, 27 בספטמבר 2024. ברק רביד, גיא אלסטר, אמיר בוחבוט‏, שוב: חיל האוויר תקף בנמל חודיידה שבתימן, באתר וואלה, 29 בספטמבר 2024 ליאור בן ארי, יואב זיתון, איתמר אייכנר, מטוסי קרב תקפו בחודיידה שבתימן, 1,800 ק"מ מישראל: "הנזק אדיר, המסר לאיראן ברור", באתר ynet, 29 בספטמבר 2024